Diari Oficial de la Generalitat Valenciana


Sumari del DOGV 5581, del 21-08-2007 (2007/10050)

RESOLUCIÓ de 31 de maig de 2007, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa per a l'ampliació de la subestació transformadora de 220/132/66/20/11 kV denominada ST Alzira ubicada al terme municipal d'Alzira a la província de València, en la part corresponent a les instal·lacions de distribució elèctrica. (ATRCCT/2005/2/46).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5581

Data del DOGV
:   21-08-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/10642


Data del document
:   31-07-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada
    * subministrament d'energia elèctrica

RESOLUCIÓ de 31 de maig de 2007, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa per a l'ampliació de la subestació transformadora de 220/132/66/20/11 kV denominada ST Alzira ubicada al terme municipal d'Alzira a la província de València, en la part corresponent a les instal·lacions de distribució elèctrica. (ATRCCT/2005/2/46). [2007/10996]  
Vist l'escrit presentat per Iberdrola Distribución Eléctrica, SAU, en data 24 de gener de 2005, domiciliada als efectes de notificacions a 28969 Madrid, Av. de Burgos, 8-B, davant del Servici Territorial d'Energia de València, en què sol·licita que se li concedisca l'autorització administrativa per a l'ampliació de les instal·lacions de distribució elèctrica, corresponents a la subestació transformadora de 220/132/66/20/11 kV, denominada ST Alzira, ubicada al PK 6,700 de la carretera comarcal d'Alberic a Sueca, al terme municipal d'Alzira (València).  
Al mencionat escrit, s'adjunta l'avantprojecte tècnic de l'esmentada instal·lació, firmat per l'enginyer industrial Ángel Fernández Álvarez i visat pel Col·legi Oficial d'Enginyers Superiors Industrials de la Comunitat Valenciana en data 4 de gener de 2005. (ATRCCT/2005/2/46).  
Vist que el dia 22 d'abril de 2005 es va publicar en el Butlletí Oficial de la Província de València l'anunci corresponent a la informació pública prevista en el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica i en la Llei 2/89, de 3 de març, sobre impacte ambiental.  
D'acord amb la documentació que es troba en l'expedient, no s'han presentat al·legacions a la mencionada sol·licitud en el termini establit reglamentàriament.  
Vist que de conformitat amb el que establix el citat Reial Decret 1955/2000, es va remetre a l'Ajuntament d'Alzira, separata de l'avantprojecte als efectes d'establir les oportunes condicions tècniques, i igualment i de conformitat amb allò que s'ha establit per la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat, es va sol·licitar informe sobre l'adaptació d'este al planejament urbanístic vigent, i el mencionat Ajuntament presenta la seua contestació per mitjà de la qual es manifesta que no existix objecció en l'aprovació de la instal·lació sol·licitada.   
Atés que amb data 2 de febrer de 2007, la secretària autonòmica de Territori i Medi Ambient, de la conselleria de Territori i Habitatge, va formular en l'expedient 259/05-AIA, Declaració d'Impacte Ambiental, i estima acceptable l'ampliació només als efectes ambientals i sense perjuí de la prèvia obtenció de les autoritzacions sectorials que se li apliquen, sempre que este es desenvolupe amb les previsions de l'Estudi d'Impacte Ambiental i amb les condicions que s'arrepleguen en la part dispositiva d'esta resolució.  
Vist l'informe tècnic, de 7 de març de 2007, emés pel Servici Territorial d'Energia de València.  
Vist que consta com a últims antecedents de la subestació transformadora la resolució de la Direcció General d'Energia d'autorització administrativa i l'aprovació del projecte per a l'ampliació de les instal·lacions elèctriques de distribució, consistent en la instal·lació d'un transformador de 220/20 kV i 50 MVA, i la resolució també de la Direcció General d'Energia d'autorització administrativa i l'aprovació del projecte per a la modificació de les instal·lacions elèctriques de distribució, consistent en la substitució de l'autotransformador AT-1 de 220/132 kV de 100 MVA per un altre de 150 MVA i altres transformadors, ambdós de data 6 de setembre de 2004.  
Atés que, d'acord amb la documentació que es troba en l'expedient, la situació de l'ampliació sol·licitada es realitzarà en la mateixa ubicació de l'actual subestació transformadora, en el PK 6,700 de la carretera comarcal d'Alberic a Sueca, al terme municipal d'Alzira (València), i ocuparà les parcel·les núm. 220, 219, 207 i 279 del polígon 35, annexes a la subestació.  
Atés que d'acord amb l'article 38 Reial Decret 1955/2000 les instal·lacions l'autorització de les quals se sol·licita constituïxen instal·lacions de distribució elèctrica.  
Vist que Iberdrola Distribución Eléctrica, SAU, està inscrita definitivament en la Secció 1a del Registre Administratiu de Distribuïdors, Comercialitzadors i Consumidors Qualificats del Ministeri d'Economia, amb àmbit d'actuació nacional.  
Vist que d'acord amb l'avantprojecte presentat la finalitat de l'ampliació sol·licitada és descarregar la configuració actual de la subestació, donat el nivell de saturació existent, motivat per l'augment de l'energia demandada en la zona d'ubicació i el seu entorn, a fi d'assumir el subministrament amb les suficients garanties de qualitat.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, en el Reial Decret 1955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en relació, este últim, a més amb la disposició transitòria que conté.  
Atés a la Direcció General d'Energia competent per a la resolució d'este expedient, d'acord amb el que disposa l'article 16 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport.  
Esta Direcció General d'Energia, resol:  
Primer. Atorgar a Iberdrola Distribución Eléctrica, SAU, l'autorització administrativa per a la construcció de les instal·lacions de distribució elèctrica, corresponents a l'ampliació de la subestació transformadora denominada ST Alzira ubicada en el PK 6,700 de la carretera comarcal d'Alberic a Sueca, al terme municipal d'Alzira, província de València.  
L'abast de l'ampliació que s'autoritza és la següent:  
Sistema de 132 kV, existent:  
- Instal·lació d'un transformador de 132/66 kV i potència 80 MVA.  
Sistema de 132 kV, nou:  
- De doble barra amb enbarrat tubular, connectat al parc de 132 kV existent per mitjà de cable, amb capacitat per a tres posicions de línia. Inicialment s'equipen dos d'estos.  
Sistema de 66 kV.  
- S'equipa una posició de reserva per a transformador.  
Pressupost 494.178 euros.  
Esta resolució queda sotmesa a les condicions següents:  
a) En el termini de sis mesos a partir de la notificació d'esta resolució, Iberdrola Distribución Eléctrica, SAU, presentarà en el Servici Territorial d'Energia de València el projecte tècnic d'execució de la subestació transformadora 220/132/66/20/11 kV, per a la seua aprovació, si així procedira. Amb anterioritat a la finalització del dit termini podrà sol·licitar la seua ampliació per mitjà de sol·licitud motivada davant d'esta Direcció General d'Energia.  
b) La instal·lació que s'ha de realitzar complirà els reglaments aplicables a este tipus d'instal·lacions, i en particular amb el que establix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.  
c) Esta resolució s'atorga sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació de territori i al medi ambient.  
d) L'administració deixarà sense efecte esta resolució en qualsevol moment en què observe l'incompliment de les condicions imposades en esta.  
e) Condicions d'orde mediambiental establides en la Declaració d'Impacte Ambiental de 2 de febrer de 2007:  
1. Segons s'establix en l'informe de la Direcció General d'Ordenació del Territori, s'haurà d'adoptar obligatòriament les mesures d'adequació de les infraestructures i de les edificacions previstes en l'estudi d'inundabilitat i en el Patricova. Igualment s'haurà d'obtindre autorització prèvia per a l'abocament de les aigües pluvials.  
2. Es restauraran a les seues condicions inicials, totes les àrees que s'hagen vist alterades per les obres, i es cuidarà especialment no afectar negativament les xarxes de reg de la zona.  
3. Si en l'execució dels treballs d'excavació es comprovara la presència de restes arqueològiques, s'haurà d'informar la Direcció General de Patrimoni Cultural Valencià, en aplicació de la Llei 4/98, d'11 de juny.  
4. Les emissions de camps electromagnètics derivats del funcionament de la subestació es mantindran per davall dels límits establits per la Recomanació Comunitària, fixats en 5 kV/m per al camp elèctric i 100 µT per al camp magnètic. A la posada en marxa de la subestació transformadora es realitzaran mesuraments tendents a comprovar el compliment d'ambdós límits (camp elèctric i camp magnètic).  
5. Qualsevol modificació o ampliació del projecte presentat, així com si es detectara algun impacte ambiental no previst en l'Estudi d'Impacte Ambiental, hauran de ser comunicats a l'òrgan competent en avaluació d'impacte ambiental que establirà, si procedix, l'aplicació de noves mesures correctores.  
6. D'acord amb l'article 4 del OFW 4081/1986, de 28 de juny, modificat per la Llei 9/2006, de 28 d'abril, el promotor haurà de comunicar a l'òrgan ambiental (per escrit), amb la suficient antelació, la data de començament de l'execució del projecte.  
Contra esta resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 31 de maig de 2007.- El director general d'Energia: Antonio Cejalvo Lapeña.